Document ID: /roh_data/filtered/fineweb-2-filterrobots_roh.jsonl.gz/35282

Tants visitaders sco quest onn, ha il comité d'organisaziun dumbrà la davosa giada l'onn da record 2002. Gia l'avertura musicala cun la band «Les Hirondelles», il venderdi saira ha carmalà blers visitaders en il parc da la citad.
Precis uschia sco quest onn, duess la festa da Cuira adina esser. Nus essan fitg cuntents.
Durant l'entira fin d'emna èn ils policists e las policistas stadas 72 giadas en acziun en la citad. Da quai sulettamain 26 giadas sin l'areal da festa.
Vendì memia paucs bindels
Il sulet che n'è betg ì uschia sco nus avessan gì gugent è la vendita dals bindels.
Quants bindels che sajan vegnids vendids durant la festa na sappian ins betg anc dir. Quai ord il motiv, ch'era las uniuns hajan vendì ils bindels vid lur stans. La cifra exacta datti en il decurs dals proxims dis. Tenor emprims resuns possian ins quintar cun var 8'500 bindels vendids. Quai che saja per il comité d'organisaziun ina trumpada. Las entradas dal bindel gidan il comité da cuvrir il custs.
Ord l'archiv
RR actualitad 18:00